| *Lyrurus mlokosiewiczi*Galo lira do Cáucaso, galo lira caucásico |
| --- |
| Lámina de ***Lyrurus mlokosiewiczi***, na obra de John Gould *The Birds of Asia*, Volume 6, nº 66. |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Galliformes |
| Familia: | Phasianidae |
| Xénero: | *Lyrurus* |
| Especie: | ***L. mlokosiewiczi*** |

 |
| Nome binomial |
| ***Lyrurus mlokosiewiczi***(Taczanowski, 1875) |
| Sinonimia |
| * *Tetrao mlokosiewiczi* Taczanowski, 1875
 |

***Lyrurus mlokosiewiczi***, coñecido vulgarmente como **galo lira do Cáucaso** ou **galo lira caucásico**, é unha especie de ave da orde das galiformes, familia dos fasiánidos e subfamilia dos tetraoninos, unha das dúas comprendidas no xénero *Lyrurus*.

Taxonomía
---------

### Descrición

A especie foi descrita en 1875 polo zoólogo polaco, especializado en ornitoloxía, Wladyslaw Taczanowski, co nome de *Tetrao mlokosiewiczi*.

### Etimoloxía

Para a do xénero, véxase *Lylurus*.

O epíteto específico, *mlokosiewiczi*, é unha homenxe de Taczanowski ao seu compatriota o naturalista Ludwik Mlokosiewicz.

### Nomes vulgares

Na maioría dos idiomas modernos a especie coñécese como **galo lira do Cáucaso** ou **galo lira caucásico**, coas adaptacións pertinentes a cada unha das linguas.

### Nota taxonómica

Algúns autores aínda designan a especie polo seu basónimo, *Tetrao mlokosiewiczi*, que foi substituído polo actual recentemente.

Características
---------------

Moi semellante en forma, tamaño e costumes ao galo lira común, do que se diferencia sobre todo porque as plumas da cola dos machos teñen a forma de lira menos marcada.

O macho adulto é maior que a femia, como é usual nos fasiánidos, e mide de 50 a 55 cm de lonxitude, mentres que a femia só alcanza de 37 a 42 cm. A plumxe do macho é negra, agás nas *cellas* de cor vermella; a da femia é gris con algunhas manchas máis escuras.

É quizais o menos coñecido de todos os *galos* do mundo.

Hábitat e distribución
----------------------

Como especie fundamentalmente terrícola vive en zonas de monte baixo, en ladeiras poboadas con rododendros ou outras matogueiras, nas montañas do sueste de Europa (Cáucaso) e zonas adxacentes (nordeste de Turquía e noroeste de Irán).

Status
------

Inicialmente cualificado como unha especie con *datos insuficientes* pola UICN, unha investigación recente mostra que a súa poboación está diminuíndo en certa medida, e por iso, a partir de 2008, está catalogada *case ameazada*.

A súa poboación estimouse en 2006 en ao redor de 70 000 espécimes.

Os esforzos para a súa conservación inclúen fomentar o ecoturismo, como unha maneira de promover o coñecemento desta ave e o seu hábitat.

Notas
-----

1. 1 2  BirdLife International (2016): *Lyrurus mlokosiewiczi* na *Lista vermella* da UICN. Versión 2018-2. Consultada o 5 de xaneiro de 2019.
2. ↑  Segundo a clasificación IOC 4.1 (da International Ornithologists' Union).
3. 1 2  Bruun & Singer 1971, p. 96.
4. ↑  Madge, Steve; McGowan, Phil; Kirwan, Guy M. (2002). *Pheasants, partidges, grouse and sandgrouse*. Londres: Christopher Helm. ISBN 0-7136-3966-0.
5. ↑  Couzens, Dominic (2008). *Top 100 Birding Sites of the World*. University of California Press. pp. 73–74. ISBN 978-0-520-25932-4.
6. ↑  "Doga Dernegi Caucasian Black Grouse Project". Arquivado dende o orixinal o 21 de novembro de 2008. Consultado o 5 de xaneiro de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lyrurus mlokosiewiczi Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Lyrurus mlokosiewiczi*** |

### Bibliografía

* Bruun, P. & Singer, A. (1971): *Guía de las aves de Europa*. Barcelona: Ediiones Omega, S A.
* Dickinson, E. C. ed. (2003): *The Howard & Moore Complete Checklist of the Birds of the World*. 3nd ed. Londres: Christopher Helm. ISBN 978-0-7136-6536-9.

### Outros artigos

* Aves
* Galiformes
* Fasiánidos
* Tetraoninos
* *Lyrurus*

### Ligazóns externas

|  |  |
| --- | --- |
| Control de autoridades | 
* Wd: Q845408
* MAG: 2781230315

 |

|  |  |
| --- | --- |
| Identificadores taxonómicos | 
* ADW: Tetrao\_mlokosiewiczi
* Avibase: 4ACE5613FF666F16
* BirdLife: 22679483
* EUNIS: 16000
* FE: 96459
* GBIF: 2473680
* iNaturalist: 73478
* IRMNG: 10940260
* ITIS: 677539
* IUCN: 22679483
* NCBI: 109039
* Xeno-canto: Lyrurus-mlokosiewiczi

 |

|  |  |
| --- | --- |
| Identificadores | 
* UMLS: C1051142

 |